આપણે ત્યાં જન્મથી માંડીને મૃત્યુ પર્યંત મંત્રોચ્ચારને સ્થાન છે. દરેક ધ્વનિનો મન અને શરીર પર પ્રભાવ પડે છે એને વિજ્ઞાન હવે સ્વીકારે છે. આપણે ત્યાં જે મંત્રો છે એ કંઈ ફ્ક્ત કોઈ એક દેવી-દેવતાને ખુશ કરવા માટે નથી. આ મંત્રોના શબ્દો એ રીતે ગોઠવવામાં આવ્યા છે કે એમાંથી સર્જાતા ધ્વનિ શરીર અને મન પર અસર કરે. આ મંત્રોની એક તાકાત હોય છે. એટલા માટે જ જ્ઞાની ગુરુઓ પાસેથી મંત્ર લેવાની આપણે ત્યાં પરંપરા છે. ઋષિઓ, મહાત્માઓ વ્યક્તિને જોઈને, તેની માનસિક પરિસ્થિતિ, બૌદ્ધિક ક્ષમતાના આધારે મંત્ર આપતા હતા, કારણ કે એ ધ્વનિનો કેવો પ્રભાવ પડે એનાથી તેઓ વાકેફ હતા.